《贺苏如初下第复职》
明代·郑真

先生试罢早归来，春满黉宫讲席开。谩道刘蕡犹不第，谁知贾席本多才。

鲲鹏海上终高奋，鸥鹭沙头莫浪猜。过眼可应迷五色，且须谈笑付樽罍。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。